CELEX: 32009R0403
Language: bg
Date: 2009-05-14 00:00:00
Title: Регламент (ЕО) № 403/2009 на Комисията от 14 май 2009 година относно разрешително за употреба на препарата L-валин като фуражна добавка (Текст от значение за ЕИП)

15.5.2009   
            
            
               BG
            
            
               Официален вестник на Европейския съюз
            
            
               L 120/3
            
         
      РЕГЛАМЕНТ (ЕО) № 403/2009 НА КОМИСИЯТА
   
   от 14 май 2009 година
   относно разрешително за употреба на препарата L-валин като фуражна добавка
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда издаването на разрешително за използването на добавки при храненето на животните, както и основанията и процедурите за издаването на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 бе подадено заявление за издаване на разрешително на препарата, посочен в приложението към настоящия регламент. Това заявление бе придружено от информацията и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до ново разрешително за употреба на аминокиселината L-валин с чистота най-малко 98 %, получена от Escherichia coli (K-12 AG314) FERM ABP-10640, като фуражна добавка за всички видове животни, която следва да бъде класифицирана в категорията „хранителни добавки“.
            
         
               (4)
            
            
               От становищата на Европейския орган за безопасност на храните („органът“) от 30 януари 2008 г. (2) и от 18 ноември 2008 г. (3) става ясно, че аминокиселината L-валин с чистота най-малко 98 % не оказва вредно въздействие върху здравето на животните и хората и върху околната среда, и се смята за източник на достъпен валин за всички видове животни. Органът не счита, че е налице необходимост от специфични изисквания по отношение на мониторинга след пускането на продукта на пазара. Той също така провери доклада за метода за анализ на фуражната добавка във фуражите, представен от референтната лаборатория на Общността, създадена с Регламент (ЕО) № 1831/2003.
            
         
               (5)
            
            
               Оценката на посочения препарат показва, че условията за разрешителното, определени в член 5 от Регламент (ЕО) № 1831/2003, са изпълнени. Следователно употребата на посочения препарат следва да бъде разрешена, както е предвидено в приложението към настоящия регламент.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, принадлежащ към категория „хранителни добавки“ и към функционална група „аминокиселини, техните соли и аналози“, се разрешава като добавка при храненето на животните, при спазване на условията, посочени в споменатото приложение.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 14 май 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29.
   
      (2)  The EFSA Journal (2008 г.) 695, стр. 1-21.
   
      (3)  The EFSA Journal (2008 г.) 872, стр. 1-6.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на титуляря на разрешителното
               
               
                  Добавка
               
               
                  Състав, химична формула, описание, аналитичен метод
               
               
                  Вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  mg/kg пълноценен фураж със съдържание на влага 12 %
               
            
                  
                     Категория на хранителните добавки. Функционална група: аминокиселини, техните соли и аналози
                  
               
            
                  3c3.7.1
               
               
                  -
               
               
                  L-валин
               
               
                  Състав на добавката:
                  L-валин с чистота най-малко 98 % (в сухо вещество) получен от Escherichia coli (K-12 AG314) FERM ABP-10640
                  Характеристика на активното вещество:
                  L-валин (C5H11NO2)
                  Метод за анализ:
                  Общностен метод за определяне на аминокиселини (Регламент (ЕО) № 152/2009 на Комисията (1))
               
               
                  Всички видове
               
               
                  -
               
               
                  -
               
               
                  -
               
               
                  Означава се съдържанието на влага.
               
               
                  3 юни 2019 г.
               
            
         (1)  ОВ L 54, 26.2.2009 г., стр. 1.